Diari Oficial de la Generalitat Valenciana


Sumari del DOGV 4509, del 28-05-2003 (2003/5879)

RESOLUCIÓ de 12 de maig de 2003, del director general d'Urbanisme i Ordenació Territorial, per la qual s'esmenen les deficiències a què es referix l'acord de la Comissió Territorial d'Urbanisme, de 16 d'abril de 2003 i es declara aprovada definitivament la Taxació Conjunta dels terrenys inclosos en el Parc Logístic de Riba-roja de Túria (València).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4509

Data del DOGV
:   28-05-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/5879


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 12 de maig de 2003, del director general d'Urbanisme i Ordenació Territorial, per la qual s'esmenen les deficiències a què es referix l'acord de la Comissió Territorial d'Urbanisme, de 16 d'abril de 2003 i es declara aprovada definitivament la Taxació Conjunta dels terrenys inclosos en el Parc Logístic de Riba-roja de Túria (València). [2003/5879]
  
Ja que s'han esmenat les deficiències a què es referix l'acord de la Comissió Territorial d'Urbanisme de 16 d'abril de 2003, que afecta l'expropiació pel procediment de Taxació Conjunta dels terrenys inclosos en el Parc Logístic de Riba-roja de Túria, i de conformitat amb el que ordena la resolució del director general d'Urbanisme i Ordenació Territorial de data 12 de maig de 2003, per la qual es declara aprovada la dita Taxació, es procedix a la publicació del citat acord:
  
La Comissió Territorial d'Urbanisme de València, en sessió de 16 d'abril de 2003, va adoptar l'acord següent:
  
Vist l'expedient remés per l'IVVSA relatiu a l'expropiació de terrenys pel procediment de Taxació Conjunta, per a l'Ampliació del Patrimoni Públic de Sòl amb l'objectiu de desenrotllar el denominat Parc Logístic del municipi de Riba-roja de Túria el Pla Especial de Delimitació de l'Àrea de Reserva del qual, que va legitimar l'expropiació, va ser aprovat definitivament per la Comissió Territorial d'Urbanisme de 6 de març del 2001, i de conformitat amb els següents:
  
Antecedents de fet
  
Primer
  
Per Resolució de 24 d'abril de 2002, del conseller d'Obres Públiques, Urbanisme i Transports, es va acordar incoar el corresponent expedient expropiatori dels béns i drets inclosos en el Pla Especial de Reserva de la zona.
  
Així mateix, en la dita resolució es designa beneficiari de l'expropiació l'Institut Valencià de l'Habitatge, SA, amb les facultats i obligacions que arreplega l'article 5 del Reglament d'Expropiació Forçosa.
  
El projecte d'expropiació es va aprovar en data 26 de juliol de 2002 per Resolució del director general de Transports de la COPUT, en virtut de les competències conferides en virtut de l'Orde d'11 de gener de 2001, del conseller d'Obres Públiques, Urbanisme i Transports..
  
En data 29 de juliol de 2002 va ser sotmés a informació pública per Resolució del conseller d'Obres Públiques, Urbanisme i Transports, va ser publicat en el BOE núm. 212 de 4 de setembre de 2002 i en el BOP núm. 213 de 7 de setembre de 2002, i en el diari Las Provincias de 3 de setembre de 2002, sent notificat individualment als propietaris de les finques i drets afectats, es va donar trasllat als interessats del corresponent full d'apreciació i de la proposta de fixació dels criteris de valoració.
  
Es van presentar en el període d'exposició pública un total de 178 al·legacions, que han sigut informades per l'administració actuant.
  
El conseller d'Obres Públiques, Urbanisme i Transports en Resolució de 21, de març de 2003, va acordar aprovar definitivament la relació de propietaris afectats per l'expropiació i de béns i de drets de necessària ocupació, i acordar, així mateix, la remissió del referit projecte d'expropiació a la Comissió Territorial d'Urbanisme per a l'aprovació definitiva.
  
Segon
  
El projecte consta de memòria, relació de finques i descripció de béns i de drets afectats, justificació de preus, plans i fulls de preu just individualitzats de cada finca, per la qual cosa està complet i complix amb el que establix l'article 135 del Text Refós de la Llei del Sòl de 1976.
  
Tercer
  
Riba-roja de Túria té el Pla General aprovat definitivament per la Comissió Territorial d'Urbanisme de València en sessió de 13 de març de 1997.
  
Quart
  
L'objecte de l'expedient és la taxació conjunta d'un conjunt de terrenys classificats pel planejament com a no urbanitzable per al desenrotllament d'una actuació sectorial promoguda per la Direcció General de Transports de la Conselleria d'Obres Públiques, Urbanisme i Transports, havent delegat l'execució material d'esta a l'Institut Valencià de l'Habitatge, SA.
  
La delimitació afecta els termes municipals de Riba-roja de Túria i Loriguilla.
  
Amb anterioritat es va produir l'aprovació definitiva per l'organisme autonòmic competent en data 6 de març de 2001 del Pla Especial de Reserva de Sòl que legitima la present expropiació.
  
Cinqué
  
Durant la tramitació de l'expedient se sol·licita informe als organismes següents:
  
- La Gerència Regional del Cadastre a la Comunitat Valenciana, del Ministeri d'Hisenda.
  
- El Servici de Contractació i Expropiacions de la COPUT.
  
Sisé
  
Amb data 7 d'abril de 2003 es rep l'informe de la Gerència Regional del Cadastre del Ministeri d'Hisenda en el qual s''indica que els criteris de valoració del sòl estann d'acord amb els criteris fixats en la Llei 6/1998.
  
Quant als criteris de valoració de les construccions s'indica que es produïx un error en considerar en el terme de Loriguilla un Mòdul Bàsic de la Construcció MBC6 ?segons la nomenclatura de la normativa tècnica de valoració cadastral RD 1.020/93- quan s'hauria d'haver aplicat el MBC4.
  
Seté
  
La Comissió Informativa de la Comissió Territorial d'Urbanisme de València, en sessió de 10 d'abril de 2003, va emetre l'informe relatiu al projecte que ens ocupa, i es complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer
  
L'expedient s'ha tramitat de conformitat amb el que establixen els articles 138 i següents del Text Refós de la Llei del Sòl de 1976, per la qual cosa s'han complit les garanties procedimentals exigibles.
  
La recent STC de data 11 de juliol de 2001 declara inconstitucional l'article 38 de la Llei del Règim del Sòl i Valoracions, en el qual es regulava que, en la tramitació de les expropiacions per taxació conjunta, el pagament o depòsit de l'import de la valoració establida per l'òrgan competent en ?aprovar el projecte d'expropiació habilitarà per a procedir a l'ocupació de la finca. No obstant això, i en virtut de la declaració d'inconstitucionalitat de la disposició derogatòria del Text Refós de la Llei del Sòl 1992 (efectuada per la STC 61/1997) que derogava la Llei del Sòl de 1976, s'ha vingut a rehabilitar el dit text legal, en l'article 138 del qual s'arreplega el mateix contingut legal que en l'inconstitucional article 38. Per tant, en defecte de regulació autonòmica, i en virtut de la clàusula residual de l'article 149.3 de la Constitució, el procediment de taxació conjunta serà el regulat per l'article 138 de la Llei del Sòl de 1976.
  
Segon
  
L'expedient està complet, amb la qual cosa es complix el que establix l'article 202 del Reglament de Gestió Urbanística.
  
Tercer
  
Els criteris de valoració utilitzats es consideren ajustats a la Llei 6/98 del Règim del Sòl i Valoracions si bé en el cas de les edificacions no s'ha considerat correctament el Mòdul Bàsic de les Construccions per a aquelles ubicades en el terme municipal de Loriguilla.
  
Quart
  
La Comissió Territorial d'Urbanisme és l'òrgan competent per a resoldre sobre l'aprovació dels expedients d'expropiació pel procediment de taxació conjunta, de conformitat amb el que establix l'article 202.6 del Reglament de Gestió Urbanística i l'article 10.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista tot això, la Comissió Territorial d'Urbanisme en sessió de 16 d'abril de 2003, acorda: supeditar la Taxació Conjunta del Parc Logístic del municipi de Riba-roja de Túria a l'esmena de la utilització del MBC4 per a les edificacions situades en el terme municipal de Loriguilla.
  
Una vegada esmenats els dits aspectes per l'Institut Valencià d'Habitatge, procedirà que este done compte d'això al president d'esta Comissió el qual queda facultat a l'empara del Decret 137/1990 de 30 de juliol, del Consell de la Generalitat perquè ordene la publicació de l'Acord d'aprovació definitiva en el Butlletí Oficial sense necessitat de nou acord d'esta Comissió a què haurà d'informar posteriorment del que s'ha actuat.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.-
  
Amb data 7 de maig de 2003 pels Servicis Tècnics del Servici Territorial d'Urbanisme i Ordenació Territorial és examinada la documentació presentada per l'Institut Valenciana de l'Habitatge el 2 de maig de 2003, i s'informa favorablement esta, i es considera complit l'Acord de la Comissió Territorial d'Urbanisme de València amb data 16 d'abril del 2003.
  
Vists la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació,
  
El director general d'Urbanisme i Ordenació Territorial resol:
  
Primer. Considerar complit l'Acord de la Comissió Territorial d'Urbanisme de València amb data 16 d'abril de 2003, relatiu a l'expropiació pel procediment de Taxació Conjunta dels terrenys inclosos en el Pla Especial de Desenrotllament del denominat Parc Logístic.
  
Declarar definitivament aprovat l'expedient i ordenar la publicació en el DOGV del mencionat acord.
  
Segon. Aprovar les valoracions de béns i drets que s'han d'expropiar.
  
Tercer. Declarar la urgent ocupació dels béns i els drets afectats.
  
Contra el present acord, que no posa fi a la via administrativa, en allò que afecta al punt 3 es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
Respecte dels punts 1 i 2 no es pot interposar recurs per tractar-se d'actes de tràmit que no donen lloc a la impossibilitat de continuar un procediment ni produïxen indefensió.
  
Així mateix procedix notificar el present acord als interessats titulars de béns que figuren en el projecte d'expropiació, i a este còpia s'acompanya del corresponent full de preu just i es comunica que, en el termini dels 20 dies hàbils següents al de recepció de tal notificació, podran manifestar per escrit davant d'esta Comissió Territorial d'Urbanisme la seua disconformitat amb la valoració establida en l'expedient aprovat. Si en este termini els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, i s'entén determinat el preu just definitivament i de conformitat.
  
Dels fulls d'apreciació impugnats es donarà trasllat per esta Comissió, junt amb l'expedient, al Jurat Provincial d'Expropiació Forçosa de València, i la taxació dels béns es farà d'acord amb els criteris de valoració establits en la Llei sobre Règim del Sòl i Valoracions.